Diari Oficial de la Generalitat Valenciana


Sumari del DOGV 7196, del 21-01-2014 (2014/187)

Notificació de la sentència i de la interlocutòria d'aclariment dictades en el juí verbal número 1131/2012.
-----------------------------------------------------------------------------------------------------------

### Dades del document

Número de DOGV
:   7196

Data del DOGV
:   21-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/187


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència i de la interlocutòria d'aclariment dictades en el juí verbal número 1131/2012. [2014/187]  
Juí verbal 001131/2012  
En este procediment, seguit a instàncies de Noticias Agencia Mediterráneo, SL, contra Luis Miguel de Sousa González, s'ha dictat la Sentència número 294/2012 i una interlocutòria aclaridora, de data 5 de febrer de 2013, que en extracte són les següents:  
«Sentència número 294/2012  
Dénia, 11 de desembre de 2012  
Ana M.ª Verdejo López, magistrada jutgessa titular del Jutjat de Primera Instància número 4 de Dénia i partit, he vist estes actuacions de juí verbal sobre la reclamació d'una quantitat amb el número 1131/2012, a instància de Noticias Agencia Mediterráneo, SL, representada per la procuradora dels tribunals Catalina Calvo Soler i assistida pel lletrat Rafael Dura Soto, contra Luis Miguel de Sousa González, declarat en rebel·lia processal.   
Antecedents de fet  
Primer. La procuradora dels tribunals, Catalina Calvo Soler, en la representació indicada, va interposar una demanda de juí verbal contra Luis Miguel de Sousa González, en la qual, després d'exposar els fets i fonaments de dret que va tindre per convenients, acabava suplicant a este Jutjat que dictara una sentència per la qual es condemne al demandat a pagar, a la seua representada, la quantitat reclamada, de dos mil nou-cents noranta-un euros amb vint-i-set cèntims, més els interessos i les costes del present procediment.  
Vistos els preceptes legals assenyalats i la resta d'aplicació pertinent.   
Dispositiva  
Estime la demanda formulada per Noticias Agencia Mediterráneo, SL, representada per la procuradora dels tribunals Catalina Calvo Soler, contra Huber Angerer, declarat en rebel·lia processal, i, en conseqüència, condemne al demandat a abonar a l'entitat actora la quantitat de dos mil nou-cents noranta-un euros amb vint-i-set cèntims (2.991,27 ?), més l'interés legal de l'esmentada quantitat des de la interposició de la demanda. Tot això, fent condemna expressa a costes a la part demandada.  
Contra esta resolució no pot interposar-se un recurs d'apel·lació.   
Esta és la meua sentència que, en nom del rei, pronuncie, mane i firme.   
Publicació. La sentència anterior ha sigut donada, llegida i publicada per la magistrada jutgessa, Ana M.ª Verdejo López, la qual la va dictar mentres celebrava audiència pública el mateix dia de la data. En done fe.»   
Interlocutòria aclaridora   
«Interlocutòria  
Magistrada jutgessa: Ana Verdejo López.  
Dénia, 5 de febrer de 2013  
Antecedents de fet  
Primer. En el present procediment s'ha dictat la Sentència número 294/2012, que ha sigut notificada a la part actora, i ha resultat que la notificació del demandat ha sigut tornada per adreça incorrecta.   
Segon. En el procediment esmentat figura com a part demandant Noticias Agencia Mediterráneo, SL, i la part demandada és Luis Miguel de Sousa González.   
Tercer. El procurador de la part demandant ha sol·licitat l'aclariment de la dispositiva, concretament on diu ?Estimar la demanda presentada per la procuradora Catalina Calvo Soler, en nom de Noticias Agencia Mediterráneo, SL, contra Hubert Angerer, en situació de rebel·lia...-.  
  
Part dispositiva  
Dispose  
Estimar la petició formulada per la demandant d'aclarir la dispositiva de la sentència, perquè hi ha un error material evident, i on diu: «Estime la demanda formulada per Noticias Agencia Mediterráneo, SL, representada per la procuradora dels tribunals Catalina Calvo Soler, contra Huber Angerer, declarat en rebel·lia processal...-, dictada en el present procediment; ha de dir: ?Estime la demanda formulada per Noticias Agencia Mediterráneo, representada per la procuradora dels tribunals Catalina Calvo Soler, contra Luis Miguel de Sousa González, declarat en rebel·lia processal...-.  
Ho mane i dispose. La jutgessa. En done fe.   
Ho mane i firme. La jutgessa. En done fe. La secretària.»  
I atés que el demandat, Luis Miguel de Sousa González, es troba en parador desconegut, expedisc este edicte a fi que li valga de notificació de forma deguda.   
  
Dénia, 18 de juliol de 2013.- La secretària judicial: Yolanda Culiáñez Rives.